|  |
| --- |
| Til: Programrådet for statsvitenskap og PECOS |
| Dato: 18. oktober 2023 |

**Notat**

# Endring av oppbygningen av PECOS

*Bakgrunn*:

Oppbygningen av PECOS består av 80 studiepoeng i obligatoriske emner, 20 studiepoeng i kjerneemner og 20 studiepoeng i valgfrie emner. Kjerneemnene er PECOS4010 og PECOS40111. Studentene må ta minst ett av disse emnene. Første semester består av to obligatoriske emner og et kjerneemne. Andre semester består av et kjerneemne og to valgfrie emner. Dersom studentene skal reise på utveksling må de gjøre dette i andre semester. De må da ta et emne i utlandet som kan innpasses som et kjerneemne. De kan også ta emner ved andre universiteter i Norge som innpasses som et kjerneemne dersom det er relevant. Denne problemstillingen har blitt mer synlig grunnet færre internasjonale studenter på programmet, og større andel norske, som betyr at flere ønsker å reise på utveksling.

*Forslag*:

Fjerne kjerneemner fra oppbygningen, og ha tre obligatoriske emner i første semester (PECOS4025, PECOS4022, PECOS4010), og tre valgfrie emner i andre semester. Da vil studentene stå friere både til å utveksle og ta valgfrie emner i utlandet, og velge emner fra vår portefølje som er relevant for dem. Oppbygningen vil da bestå av 90 studiepoeng obligatoriske emner og 30 studiepoeng valgfrie emner. De valgfrie emnene må også være relevant for PECOS og/eller masteroppgaven, slik som før. Endringen innebærer å flytte PECOS4010 fra *core courses* til *mandatory courses*. Dette emnet er i praksis obligatorisk for alle som skal reise på utveksling, og de aller fleste tar dette emnet i første semester. Det vil derfor i praksis ikke føre til store endringer, men det vil være lettere for studentene å forholde seg til. Se forslag til ny oppbygning under.

|  |  |  |  |
| --- | --- | --- | --- |
| **4. semester** | PECOS4096 – Masters thesis | | |
| **3. semester** | [STV4030A](https://www.uio.no/studier/emner/sv/statsvitenskap/STV4030A/) / [B](https://www.uio.no/studier/emner/sv/statsvitenskap/STV4030B/) / [C](https://www.uio.no/studier/emner/sv/statsvitenskap/STV4030C/) | STV4911 – Design seminar | PECOS4096 – Masters  thesis |
| **2. semester** | Optional course | Optional course | Optional course |
| **1. semester** | PECOS4025 | PECOS4022 | PECOS4010 |
|  | 10 ECTS credits | 10 ECTS credits | 10 ECTS credits |